
Esselamualejkum, znam da prolazak žene ispred klanjača kvari ***[namaz](https://pitajucene.com/search/Namaz/questions/ "Pretraži pitanja o namazu")*** ali zanima me ako žena prođe sa leđa klanjača pored njega (jako blizu) i ode ravno naprijed (bez da prođe ispred), tako da bude u vidokrugu klanjača, da li ovakav prolazak kvari namaz.


Da li je dovoljno to što klanjač vidi ženu pored sebe da mu bude pokvaren namaz ili se ***[hadis](https://pitajucene.com/search/Hadis/questions/ "Pretraži pitanja o hadisima")*** odnosi samo na prolazak tačno ispred klanjača?


Ima li razlike ako se radi i ženi strankinji i supruzi?


* 
* 
* 
* 
* 
* 
* 

 
Da li prolazak žene pored klanjača, ali jako blizu, kvari namaz?

Alejkumusselam.  

Oko propisa kvarenja namaza zbog prolaska žene ispred klanjača, ***[ulema](https://pitajucene.com/search/ulem/questions/ "Pretraži pitanja o ulemi")*** ima dva mišljenja.  

Prvo, da ne kvari ***[namaz](https://pitajucene.com/search/Namaz/questions/ "Pretraži pitanja o namazu")*** nego umanjuje njegovu vrijednost. Na tome je džumhur učenjaka, među kojima i četiri mezheba.  

Drugo, da kvari namaz, na čemu je manja skupina.  

Ispravno je ono na čemu je džumhur učenjaka.  

Argument kojim dokazuju i jedni i drugi jeste ***[hadis](https://pitajucene.com/search/Hadis/questions/ "Pretraži pitanja o hadisima")*** koji bilježi Muslim u svom sahihu, da je ***[Poslanik](https://pitajucene.com/search/poslanik/questions/ "Pretraži pitanja o poslanicima")*** sallallahu alejhi ve sellem rekao: “Namaz ne prekida prolaženje ispred klanjača, osim troje: Žena, magarac, i crni pas.”  

Po džumhuru hadis ne znači da se namaz kvari nego da mu se umanjuje nagrada, a to je ispravno jer je došlo u hadisima muteffekun alejhi da je Aiša radijallahu anha ležala ispred Poslanika, a on klanjao kijamu lejl, pa kada bi išao na sedždu ona bi sklonila noge. Od ibn Abbasa radijallahu anhuma se prenosi da je prošao ispred saffa klanjača, a to im nije pokvarilo namaz.  

Dakle, u oba hadisa kretanje žene ispred klanjača kao i prolazak magarca, nije pokvario namaz.


A što se tiče prolaska žene iza, pored, ili ispred sutre, to aspolutno ne utječe na valjanost i ispravnost namaza, osim kao klanjač zbog svoje slabosti posmatra i razmišlja o toj ženi pa umanji vrijednost namaza.


Ve billahi tevfik.


